《麻姑》
宋代·李新

枫树隔云香，桃花千岁红。
朝饮琼华台，暮燕蓬莱宫。
翠鬒垂绿琼，霞裾藕丝重。
明月落空山，那得人间梦。
手甲钩长玉芽薄，不坠髻鬟愁绾约。
入门骑凤出无踪，洞外寒怅孤鹤。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。